钦定古今图书集成/理学汇编/学行典/第170卷 > 罗博文
## 钦定古今图书集成/理学汇编/学行典/第170卷 > 罗博文

按《延平府志》：“罗博文，字宗礼，登嘉泰二年进士第，从
李侗游，学有源委。张浚都督江淮，辟为属。侗闻之喜
曰：‘张公高明宏大，宗礼以精密详练佐之，无过举矣’。
浚入相，荐知和州。汪应辰帅属，辟参议军府事。秩满
请祠，囊无馀资，惟书千帙而已。和易纯实，人莫见喜
愠。年未三十，屏远声色，一榻萧然，大为朱熹所敬信。”
状其行有曰：“熹既痛公之不幸不及大为时用，又伤
吾道之不幸而失此人。”仍挽之以诗云。